Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите Зоран Стојанов Главен инспектор за социјална заштита со службена легитимација број 28-0001 и Мијалче Стојанов инспектор за социјална заштита со службена легитимација број 28-0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Неготино, со седиште на ул. Ацо Аџилов бб, Неготино, застапувано од Тања Манева В.Д Директор и со Записник ИП1 број 16-09 од 03.03.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022 и 236/2022), го донесе следното

**Р Е Ш Е Н И Е**

Се наредува на Тања Манева, В.Д Директор на ЈУ Меѓуопштински центар за социјална работа Неготино (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

 1. Центарот, односно Стручниот работник во предметите со решение број: УП 12-207/10 на В.В., УП 12-101/7 на С.С. УП 13-541/10 на К. Л. УП 12-206/10 на Ц. П.и во сите останати предмети на корисниците на услугата помош и нега во домот, да ги преиспита донесените решенија, односно да изврши непосреден увид во домакинството, на записник да ја утврди целосно и правилно семејната и станбената состојба, да утврди дали лицето живее само и дали услугата може да ја обезбеди брачниот другар, родители или деца поради заснован работен однос, нарушена здравствена состојба и старост и да утврди дали може да користи помош во вршење на основни и инструментални активности од секојдневниот живот, согласно член 77 став 2, член 274 став 2 од Законот и член 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019 и 198/2021) и да донесе нови соодветни решенија, со кои ќе ги замени претходните решенија доколку се донесени во спротивност со закон или друг пропис.

 **Рокот за извршување на изречената инспекциска мерка изнесува 30 дена од приемот на решението**

 2. Центарот да го преиспита донесеното решение број УП 12-101/7 од 07.02.2023 година за користење на услугата помош и нега во домот на С.С. односно да обезбеди важечка лична карта за брачниот другар и други роднини доколку корисникот живее во заедничко домаќинство, да утврди дали брачниот другар е лице со целосно сочуван функционален капацитет, согласност со член 106 од Законот, член 16 став 1 алинеја 1 и член 3 став 3 алинеја 2 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019 и 198/2021) и да донесе ново соодветно решение, со кое ќе го замени претходнотото решение доколку е донесено во спротивност со закон или друг пропис.

 **Рокот за извршување на изречената инспекциска мерка изнесува 15 дена од приемот на решението**

 3. Центарот, во постапката за користење на услугата помош и нега во домот при определувањето на овластениот давател на услугата, да го земе во предвид изборот и мислењето на корисникот, согласно член 286 од Законот и член 17 став 1 алинеја 3 и став 2 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019 и 198/2021).

  **Рокот за извршување на изречената инспекциска мерка е од денот на приемот на решението и постојано**

 4.Центарот, односно стручниот работник задолжен со предметот на корисникот на услугата Ц.П. да го преиспита решението број УП 12-206/10 од 21.02.2023 година, односно да го пополни инструментот ,,Скала Лотон-Броди за инструментални активности од секојдневниот живот, да го процени степенот на намаленост на функционалниот капацитет и да утврди дали постои несогласување со проценката на матичниот лекар, во согласност со член 106 од Законот и член 11 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019 и 198/2021) и да донесе ново соодветно решение, со кое ќе го замени претходнотото решение доколку е донесено во спротивност со закон или друг пропис.

 **Рокот за извршување на изречената инспекциска мерка изнесува 15 дена од приемот на решението**

 5. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Зоран Стојанов - Главен инспектор со службена легитимација број 28-0001 и Мијалче Стојанов инспектор за социјална заштита со службена легитимација број 28-0005, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Неготино, со седиште на ул. Ацо Аџилов бб Неготино, застапуван од В.Д Директорот Тања Манева и состави Записник ИП1 број 16-09 од 03.03.2023 година, во кој се констатирани недостатоци и неправилности во постапувањето на Центарот во постапката за користење услуга помош и нега во домот.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-09 од 03.03.2023 година.

 Инспектори за социјална заштита:

 **Зоран Стојанов,Главен инспектор**

 **Мијалче Стојанов, инспектор**